ไปเอเชียทีคทุกครั้งไม่พลาดต้องมาทานร้านโรตีร้านนี้ เพราะคนทำเป็นผู้หญิง และทำอร่อย ใจดีอีกด้วย ไปทุกครั้งก็จะจำเราได้ตลอดว่าชอบทานแบบไหน ความจำดีมาก  ร้านตั้งอยู่โกดัง 2 ตรอก11-12 เดินมาสุดเลย ก็จะเจอร้านนี้ ขายทั้งโรตีแบบธรรมดา หรือจะบวกผลไม้ต่างๆ เพิ่มเข้าไปก็ได้ เช่น โรตีทุเรียน โรตีมะม่วง โรตีกล้วย บางชนิดฟังและอาจดูแปลก แต่ค่อนข้างลงตัวมากเลย ไม่เหม็นคาวด้วย  ที่นี่ใช้แป้งโรตี 2ชนิด คือแป้งปกติกับแป้งใบเตยสีเขียว ราคาเริ่มต้น แผ่นละ 20บาท เราสามารถสั่ง ชนิดของโรตีได้เลย ว่าอยากได้แบบไหน บางกรอบ นุ่ม นิ่มได้หมด ไปถึงร้านจะมีลุงผู้ชายคอยจดออเดอร์ เป็นกระดาษ ในนั้นเมนูพร้อมราคาให้เราเลือก และคุณลุงจะยื่นบัตรคิวพร้อมจ่ายเงินเลย ระหว่างนั้นก็รอคิวไป หรือจะสั่งเครื่องดื่มชาต่างๆ  โกโก้ กาแฟ ที่นี่เค้าก็มีบริการ ทั้งชาชักต้นตำรับ ชาผลไม้ ดื่มกันไปเพลินๆ เราไปทุกครั้ง จะสั่งโรตีกล้วย+ไข่ แบบนุ่ม ราดด้วยน้ำตาลและนมข้น ราคาแผ่นละ 40 บาท อร่อย นุ่ม ฟินสุดๆ ถึงแม้ราคาจะแพง ถ้าเทียบกับตลาดทั่วไป แต่สะอาด และอร่อยสุดๆก็คุ้ม เปิดทุกวัน 6โมงถึง เกือบเที่ยงคืนเลยนะ